കേരള ഹൈക്കോടതിയിലേക്ക് നാല് അഡീഷണല് ജഡ്ജിമാരെക്കൂടി നിയമിച്ചു ന്യൂഡല്ഹി : ഹൈക്കോടതി രജിസ്ട്രാര് ജനറല് സോഫി തോമസ്, ഹൈക്കോടതി രജിസ്ട്രാര് പി ജി അജിത് കുമാര്, എറണാകുളം പ്രിന്സിപ്പല് സെഷന്സ് ജഡ്ജി സി എസ് സുധ, കോട്ടയം പ്രിന്സിപ്പല് ജില്ലാ ജഡ്ജി സി കെ ജയചന്ദ്രന് എന്നിവരെ ഹൈക്കോടതി ജഡ്ജിമാരായി നിയമിച്ച് രാഷ്ട്രപതി വിജ്ഞാപനം പുറപ്പെടുവിച്ചു.ഇതോടെ ഹൈക്കോടതിയിലെ ജഡ്ജിമാരുടെ എണ്ണം 41 ആയി. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഹൈക്കോടതി ആദ്യ വനിതാ റജിസ്ട്രാര് ജനറലായ സോഫി തോമസ് മൂവാറ്റുപുഴ വാഴക്കുളം എലുവിച്ചിറ അന്തരിച്ച മാത്യു തോമസിന്റെയും ഏലിക്കുട്ടിയുടെയും മകളാണ്. ഓര്ത്തോപീഡിക് സര്ജന് ഡോ. ടി വൈ പൗലോസാണ് ഭര്ത്താവ്. എറണാകുളം ഗവ. ലോ കോളജില്നിന്ന് നിയമബിരുദം നേടി. 1987ല് എന്റോള് ചെയ്തു. എം.ജി സര്വകലാശാലയില് നിന്ന് എല്എല്എം. 1991ല് മാവേലിക്കര മജിസ്ട്രേട്ടായി മൂവാറ്റുപുഴ സബ്ജഡ്ജ് ആയിരിക്കെയാണ് ജില്ലാ ജഡ്ജിയായായത്. മക്കള്: ഡോ. പ്രണോയ് പോള് എംഎസ് ഓര്ത്തോ വിദ്യാര്ഥി, പ്രിയങ്ക പോള് പാല മുന്സിഫ്. സി എസ് സുധ തിരുവനന്തപുരം അമ്ബലമുക്ക് എന്സിസി റോഡ് പ്രിയംവദയില് എജീസ് ഓഫിസ് മുന് ഉദ്യോഗസ്ഥന് പരേതനായ കെ ചന്ദ്രശേഖരന് നായരുടെയും പാല്ക്കുളങ്ങര എന്എസ്എസ് ഹൈസ്കൂള് റിട്ട. പ്രിന്സിപ്പല് സുലോചനാ ദേവിയുടെയും മകളാണ്. സുപ്രീം കോടതി അഭിഭാഷകനായിരുന്ന പരേതനായ ബി വി ദീപകാണ് ഭര്ത്താവ്. കേരള ജുഡീഷ്യല് അക്കാദമിയില് അഡീഷണല് ഡയറക്ടറായിരുന്നു. 2012 ല് ജില്ലാ ജഡ്ജിയായി. കോംപറ്റീഷന് അപ്പലേറ്റ് ട്രൈബ്യൂണല് രജിസ്ട്രാര്, നാഷനല് കമ്ബനി ലോ അപ്പലേറ്റ് ട്രൈബ്യൂണല് രജിസ്ട്രാര് തുടങ്ങിയ നിലകളിലും പ്രവര്ത്തിച്ചു. സുപ്രീം കോടതി അഭിഭാഷകനായ എസ് ഡി കാര്ത്തിക് ആണ് മകന്. അഞ്ചല് വയല സ്വദേശി പി ജി അജിത് കുമാര് 2011ല് ജില്ലാ ജഡ്ജിയായി. 2015 മുതല് 2018 വരെ കേരള ജുഡീഷ്യല് അക്കാദമി അഡീഷണല് ഡയറക്ടറായിരുന്നു. പരേതനായ ആര് ഗോപാല പിള്ളയുടെയും ജെ തങ്കത്തിന്റെയും മകനാണ്. ഭാര്യ വി എന് രമ. മക്കള്: എ ആര് അതുല് ഗൂഗിള്, എ ആര് അമല് എല്എല്ബി വിദ്യാര്ഥി. Also read ബലാത്സംഗ കേസിലെ ഇരകളെ ഭീഷണിപ്പെടുത്തുന്നു എന്ന പരാതി : ആശങ്ക രേഖപ്പെടുത്തി ഹൈക്കോടതി 19കാരന്റെ 20കാരിയുടെയും ഒളിച്ചോട്ടകല്ല്യാണം അസാധുവാക്കി : ഹോമകുണ്ഡം പാത്രത്തില് പോരെന്ന് ഹൈകോടതി വിസ്മയ കേസ്: പ്രതി കിരണ് കുമാറിന്റെ ജാമ്യ ഹര്ജി ഹൈക്കോടതി തള്ളി ആലുവ സ്വദേശിയാണ് സി കെ ജയചന്ദ്രന്. തിരുവനന്തപുരം കേരള ലോ അക്കാദമിയില് നിന്നാണ് എല്എല്ബി പാസ്സായത്. 2011ല് ഡിസ്ട്രിക്ട് ആന്റ് സെഷന്ഡ് ജഡ്ജിയായി ജുഡീഷ്യല് സര്വീസില് പ്രവേശിച്ചു. തിരുവനന്തപുരം അഡീഷണല് ജില്ല ജഡ്ജി, കെല്സ മെമ്ബര് സെക്രട്ടറി, തൃശ്ശൂര് സ്പെഷ്യല് ജഡ്ജി, കൊല്ലം, തിരുവനന്തപുരം പ്രിന്സിപ്പല് ജഡ്ജി എന്നി നിലകളില് പ്രവര്ത്തിച്ചിട്ടുണ്ട്. ആര് ചന്ദ്രശേഖര കര്ത്തയുടെയും എല് ലക്ഷ്മിക്കുട്ടിയമ്മയുടെയും മകനാണ്. ഭാര്യ: ബി അണിമ. മകന്: കൃഷ്ണപ്രസാദ് ജെ ചന്ദ്രന്.